
CRNOGORSKO-PRIMORSKA MITROPOLIJA. 

Na području rimske provincije Praeualitane postojala je od IV v. episkopija; njen je predstavnik prisustvovao IV ekumenskom saboru u Halkedonu (451). Doseljavanje  Slovena  izazvalo  je  poremećaj i u životu crkve, te se dukljanski biskup morao skloniti u Italiju  (602). U tom ranom  periodu razvoja hrišćanstva (VI-VIII v.) podignute su bazilike (Prevlaka,  Zlatica, Martinići, Bar i dr.) koje su imale značajnu ulogu u njegovom širenju, Dukljanski kneževi IX i XV. rade na jacanju crkve. U to vrijeme u seoskim crkvama  počelo je obavljanje  liturgije na slovenskom  jeziku. U legendama o caru Dukljanu (Duklijanu) crnogorski  narod  je sačuvao  sjećanje na dramaticču borbu oko uvodenja hrišćanske religije; u njima je prikazan  sv. lIija u ulozi nosioca hrišćanstva. 
Uspon dukljanske države doveo je do osamostaljivanja  crkve, te je papa Klement III   uputio   barskom  biskupu  Petru  nadbiskupski   palijum  (1089). Tada  se podižu veliki  vjerski  centri  (Bar,  Svač,  Prečista  Krajinska); u  benediktinskim   samostanima   (15)  rade  škole  i skriptorijumi;   u  Prečistoj   Krajinskoj  nastao  je i prvi  roman u literaturi  Crne  Gore,  Legenda 0  Vladimiru i Kosari, a u Baru Ljetopis popa Dukljanina. 
Pošto  je raška  vojska  osvojila  Zetu,  nadbiskup   barski Grgur  ( Anuoarensis   humilis  archiepiscopus  )   morao   je pobjeći   u  Dubrovnik    (1189).  Prilikom toga  osvajanja raška vojska je razorila crkve i manastire,  izuzev kotorske, jer je Kotorska  biskupija  bila podredena   Bariju  (Italija). Razorenu   Katoličku   crkvu  u  Duklji   počeo  je  podizati Vukan,  koji je uspio  dobiti  od pape  priznanje  kraljevske titule  (Diocliae et Dalmatiae  rex),  koristeći  se tradicijom dinastije  Vojislavljevića,  On  je uspio  da  papa  Inocentije III  vrati status  nadbiskupije   barskoj  crkvi (1199) koja ie, u periodu  opadanja  moći dukljanske  države,  bila podređena  Dubrovačkoj   nadbiskupiji.   Nakon  toga je Vukan pokušao  da ovlada  Raškom (1207). 
Borba  katoličke  i pravoslavne   konfesije  organizovano je vođena nakon osnivanja pravoslavnih  episkopija (1219). Crnogorsko  tlo pripalo  je trima  episkopijama:  Zetskoj,  sa sjedištem  u  bivšem  benediktinskom    samostanu   Arhangela  Mihaila   na  Prevlaci   (otok  Stradioti,   odn.   Ilovik, Ljustica)  kod Tivta;  Budimlianskoi,  sa siedisern u manastiru   Sv. Georgija   (danas   Đurđevi   stupovi)   kod  Ivangrada;  Humskoj,   sa  sjedištem   u  hramu   Bogorodice   u Stonu.  U Cetinjskom ljetopisu naznačen  je kao prvi  episkop  Zetske  episkopije   lIarion   Šišoević,  iz  Građana   u Crmnici  (1220).  Sjedište  episkopije  ostalo je na Prevlaci do sredine  XV v., kada je prenijeto  u Prečistu  Krajinsku, kod  Ostrosa,   posto  su  Mlečići  ovladali  tim  područjem (oko  1450). Rad  Zetske  episkopije  toga  perioda  malo  je poznat.  Do  sada  su konstatovani   pomeni  jedanaest  episkopa  i  mitropolita;    status   mitropolije   Zetska   episkopija ie dobila  1346. D. Vuksan  ie utvrdio  da postoje  intervali  za koje se ne znaju  imena  episkopa  i mitropolita (1320-1405). 
Dušanovim  zakonikom,   el. 6-10,     sankcionisan   je  već stvoreni   odnos  prema   Katoličkoj   crkvi,  koja  se  pominje kao »latinska jeres«, a njeni  pripadniei  kao »poluvjernici« (1349). Raški vladari  nijesu  prestajali  raditi  na likvidaciji  Katoličke  crkve.  Njihov  rad na osamostaljivanju Barske nadbiskupije  od dubrovacke  crkve imao je politički karakter:  egzistiranje   Barske  nadbiskupije   služilo  je kao oslonac u spoljnoj  politici. 
Poslije  osamostaljivanja   zetske  države   pod  Balšićima (1360), nije mogla ostati  na snazi odredba  da pećkog patrijarha  bira  Državni    sabor,  na čelu  s vladaocem.  Tada je  učinjen  prvi  korak  ka  stvaranju   samostalne   crkve  u samostalnoj  državi;   zetski  i srpski  vladari  Đurad  Balšić i Lazar  Hrebeljanović sporazumjeli   su  se da  patrijarha bira  samo Sabor  arhijereja  i igumana  (1375). Tada  je za  patrijarha  izabran  pustinjak  Jefrem,  čime je izražena tendencija  da se na taj položaj  ne bira  uticajna  ličnost  koja bi mogla krnjiti  nezavisnost  država  što ih je obuhvatala jedna  patriiaršija.   Rad  Zetske  mitropolije   iz perioda  dinastije  Balšića  (1360-1421)  malo  je  poznat.   Stracimir i Đurađ Balšić  ispovijedili   su  katoličku vjeru  i odrekli se crkvenog  raskola (1369). 
Nakon  smrti  posljednjeg  Balšića (1421) Crnojevići  su vodili  borbu  protiv  srpskih  despota  koji  su  pokušavali da  ostvare  feudalna   »prava«   nad  Crnom   Gorom   (1421 -54).  Jedan  zetski mitropolit  i sam je učestvovao  u borbi  oko  Budve  (1441).  God.  1458. pominje  se na  stolici Zetske  mitropolije   unijat  Jovan, Grk  sa  Krita   (Johannes ...   archiepiscopus dignissimus  Craine);   njegov  dolazak bio  je u  duhu  Firentinske  unije (1439),  preko  koje je vizantijski  car  Ivan  VIII   htio  osigurati  pomoć  katoličkog  Zapada  za  borbu   protiv   osmanlijske   opasnosti. Posto  je pao  Carigrad  (1453),  Turska  je vodila  politiku onernogućavanja  unije između katoličke i pravoslavne konfesije,  pa je za carigradskog  patrijarha  postavila antiunijata  Genadija  II. 
Nije poznato koliko je mitropolitska  stolica ostala u Prečistoj  Krajinskoj;   postoji  mišljenje  da  je prenijeta  u manastir  Sv. Nikole na ostrvu Vranjini (Skadarsko jezero). Pomjerajući  front pred invazijom Turaka,  Ivan Crnojević je podigao Cetinjski manastir  (1484), koji je učinio mitropolitskom  rezidencijom  i poklonio mu veliki dio porodičnog posjeda, na kome se nalazio njegov novi dvor. Imovinski status  Crnogorske  mitropolije  regulisao  je Zakonom i dao  joj pravo   da  omogućava azil.  Od   sredine   XV v. Crnogorska  mitropolija  bila je pod jurisdikcijom  Ohridske arhiepiskopije.   Crnogorski   mitropoliti   zadržali  su pravo vršenja   obreda   u  oblastima   koje  su  zaposjeli  Turci i Mlečići. 
U Cetinjskom  manastiru   Đurađ  Crnojević  osnovao  je štampariju,  u kojoj su štampane  knjige za potrebe  Crnogorske mitropolije  (1493-96).    Likvidacijom  otpora Đurđa  Crnojevića  i zavođenjem  uprave  turskog  vazala  Staniše Crnojevića  počlo ie novo doba  crnogorske  istorije. Pošto  je Turska   obnovila  rad  Pećke  patrijaršije   (1557), Crnogorska  mitropolija  ušla je u njene granice. 
Ustanak  u sjevernom  dijelu  Crne  Gore,  pod vođstvom vojvode Grdana  (1597), doprinio  je razvijanju misli 0 oslobođenju,   pa  se,  nekoliko  godina  docnije,   prvi  put jedan  mitropolit   (Ruvim   II)  stavio  na  čelo jednog  odreda koji se borio  protivu  turske  vojske (1604). Od tada se kod  crnogorskog  naroda  povećava  ugled  mitropolita. God. 1608. održan  je  u  Kučima  veoma  značajan  skup crnogorskih  i albanskih  glavara, a vojvoda  Grdan  i pećki patrijarh Jovan  pregovarali   su  sa austrijskim,   španskim i papskim misionarima  oko pripreme  ustanka na Balkanu. 
Sredinom  XVII v. Crnogorskom   mitropolijom   upravljao  je  Mardarije   koji  je  učestvovao  u  borbama   Crnogoraca za slobodu.  Radio je na povezivanju  sa zapadnim zemljama i stvaranju  erkvene unije, da bi se osiguralo jedinstvo  u  borbi  protivu   Turaka.   Svečanim  ispovijedanjem,  u Majinama,  stupio  je u uniju  s Katoličkom  crkvom (1640).  S njim  je saradivao  vladika  Vasilije Ostroški, koji  je prenio  u Niksić,  a zatim u Ostrog,  episkopski centar  za sjeverne  dijelove  Crne  Gore  i dio Hercegovine (1655-71). 
Uloga  crnogorskih   mitropolita   u  borbi   crnogorskog naroda  postala  je značajnija  u  drugoj  pol. XVII v.  Mitropolit   Ruvim  (1673-85)  djeluje  s  nacionalnih   pozicija i piše skadarskom  paši Sulejmanu  Bušatliji da Crnogorci  nijesu  sultanovi  podanici,  već vjerni  Hristovi  vojnici »koji neće žaliti  svoje krvi« da bi ostali  slobodni.  U doba  morejskog  rata  (1684-99),   kada su u cijeloj  Crnoj Gori  vođene  borbe,  na čelu Crnogorske   mitropolije  bio je Visarion  Borilović  Bajica  (1685-92).   Tada  su  izvojevane  velike pobjede  nad  turskom  vojskom  (na  Kamenom,  1687); oslobođeni  su Herceg-Novi i Risan.  Mitropolitsku  stolicu  (Cetinjski  manastir)  branio  je  mletački odred (1688-92).    Pošto su se morali povući pred snažnim napadom   Sulejman-paše,   Mlečići su  minirali  manastir. Crnogorska   pravoslavna   crkva  (CPC)   ispoljila  je  svoj  autokefalni  položaj pri  izboru  nasljednika  Visariona  Borilovića.  Crnogorski   zbor  odbio  je da prihvati  prijedlog patrijarha  Arsenija  Crnojevića  da se za crnogorskog  mitropolita  postavi  dobjegli  beogradski  mitropolit   Simeon; nije  prihvacen   ni  kandidat   novog  patrijarha   Grka  Kalinika  I. Crnogorski  zbor  sastao se kod  ruševina  Cetinjskog manastira  i izabrao  za mitropolita   Savatija Kaluđerovića iz Očinića (1694). 
Dolaskom   na  mitropolitsku    stolicu  Danila   Petrovića  (1697-1735)   produžen  je proces  učvrsćivanja  uloge Crnogorske mitropolije   u  životu   Crne   Gore.   Mitropolit Danilo  je rodonačelnik   mitropolitske   kuće  Petrovića,   u kojoj je ovo zvanje postalo nasljedno.  Crnogorska  mitropolija  uspostavlja   političke  odnose  Crne  Gore  s  Rusijom (1711), gđe je mitropolit  Danilo boravio od jeseni 1714. do jula  1715; primio  ga je ruski  car Petar  I i odobrio  da se trogodišnje  daje pomoć mitropolitskoj  rezidenciji (Cetinjskom manastiru).  Ovim je Crnogorska  mitropolija  dobila jak oslonac  jer  je Ruska  pravoslavna  crkva  imala  ugled slobodnog   centra   i  zaštitnika   pravoslavlja   (prodiranje novog uticaja na Balkan poklapalo  se s interesima  oslobodilačke borbe crnogorskog  naroda). Ostvarivanjem  odnosa s ruskim  Sinodom  priznata  je autokefalnost  CPC.  Pećki patrijarh   Arsenije  IV,  u  pismu   Podgoričanima (1726), prijeti onima koji odu ka mitropolitu  Danilu  da će - kletvu dočekati. CPC ostala je samo u kanonskoj  vezi s Pećkom patrijarsijom,   čiji  je  poglavar   posljednji   put  dolazio  u vizitaciju  u Crnogorsko  primorje   1732. 
Radom  vladike Vasilija Petrovića  (1750-66), koadjutora mitropolita  Save Petrovića (1735-81),   ojacao je oslobodilački  pokret  crnogorskog   naroda,  kao  dio  evropske borbe  protivu   Turske.   U  sklopu  toga  djelovanja  Vasilije je napisao  Istoriju 0 Černoj Gori (1754). Poslije smrti vladike  Vasilija,  mitropolit   Sava  nije  se mogao  suprotstaviti  struji  koja je omogućila  da na vlast  dode  Šćepan Mali  (1767-73), čiji je period  vladavine  vrlo  značajan. Tada  je CPC  prvi  put  odvojena  od  funkcije  centralnih organa  vlasti  (1768);  svještenstvu   je ostavljeno  da  »hristijane«  uči  božjem  putu,   a  "mirskim  čelovjecima" zabranjeno  je da diraju  u crkvene  tajne,  Nakon  smrti  Šćepana  Malog,  Sava  je radio  na  učvrsčivanju   oslabljenog polozaja mitropolije,  pa ističe njen  legitimitet  koji je dobila od Ivana Crnojevića,  zapravo,  da je od tada »ovi puk černogorski vođen mitropolitima cetinjskijem«.  U osnovi shvatanja toga legitimiteta nalazi se činjenica  da je Crnogorska  mitropolija  dobila,  pri  osnivanju  Cetinjskog  manastira  (rezidencije  mitropolije),   posjed  dinastije  Crnojevića. Zbog  toga  crkva  nije  isticala  da  su  mitropoliti dobili  svjetovnu   vlast   od  posljednjeg   slobodnog   vladara iz dinastije  Crnojevića  (Đurđa),  već od darodavca - Ivana.  Protivu  vodeće  uloge  Crnogorske   mitropolije   javila  se  struja  oko  guvernadura;  U  anonimnoj   istoriji (Kratki  opis Zete i Crne  Gore, Cetinje  1774) osuduje  se svještenstvo  da održava  narod  u  »dubokom  neznanju«  i sujevjerju  te da sprečava  uvodenje  prava  gradana. 
Ukidanje  Pećke  patrijaršije   (1766) nije  imalo  nikakve posljedice  na CPC  jer  je  bila  ostvarila  potpuno   samostalan položaj,  Zbog toga berat  sultana  Mustafe  III,  kojim   je  potvrđivano    zvanje   crnogorskom    mitropolitu, nije donijet  na Cetinje,  već je ostao u Peći. 
U  zivotu  Crnogorske pravoslavne crkve  i crnogorske   države   posebno   je  značajna epoha mitropolita  Petra I Petrovića Njegoša (1782- 1830), koji je došao na mitropolitsku  stolicu  poslije  epizodne pojave Arsenija  Plamenca  (1781-82).  Predvođeni  mitropolitom   Petrom   I,  Crnogorci   vode  oslobodilačke bitke  protivu  turske  i francuske  vojske.  Petar  I radio  je na uvodenju  zakonodavstva  (Stega,  1796; Zakonik,  1798,  1803).  Iako  je  uveo  Kuluk  (sud),  primjenjivao   je,  kao  vrstu  kazne, kletvu  i ekskomunikaciju   iz crkve. 
Suprotstavljajući  se autoritetu   Crnogorske  mitropolije, guvernadur  Vuko Radonjić (1802-18, 1820-30)  samovlasno  se obraćao  austrijskom  i ruskom  dvoru,  pa mu je  Crnogorski zbor  oduzeo  titulu   guvernadura (1818), koja  mu  je docnije  vraćena  (1820).  Zbor  štiti  autoritet  Crnogorske  mitropolije  i kod ruskog  Sinoda,  na čije optuzbe  odgovara  (1804) isticući da su Crnogorci slobodan  narod  koji  se  pokorava  samo  svojim  mitropolitima,   da je crnogorski  mitropolit   »sam za sebe u ovdašnjoj  crkvi, nezavisan  ni  od  kakve  vlasti«   te  da  je odgovoran   samo crnogorskom  narodu  koji gaje izabrao. 
Pošto je francuska vojska zauzela Boku Kotorsku (1807), oduzeta  je  Crnogorskoj   mitropoliji   jurisdikcija   nad  tim područjem,   koje je bilo  u  njenom  sastavu  i za mletačke vlasti,  na osnovu  crnogorsko-mletačkog   ugovora  (1456). Napoleon  je postavio  za vikara  Boke Kotorske  Gerasima Zelića,   arhimandrita    manastira  Krupa  (1810),   pripojivši  je  Dalmatinsko-istrijskoj episkopiji. Na  taj  način je  prekinut,   u  jednom  dijelu  Crne Gore,  tradicionalni etnofiletizam. Za  Petra  I formirana   je zajednička  crnogorsko-bokeljska    vlada -  Centralna   komisija   (1813). Kad  je  Boka  Kotorska  postala  austrijski posjed  (1814), otvoren  je put  propagandi Karlovačke  mitropolije.   Docnije je ušla u Bokokotorsko-dubrovačku eparhiju (1870- 1920). 
Kad  je umro  Petar  I,  guvernadur V. Radonjić  pokušao je da preuzme  vlast, ali mu je Zbor glavara oduzeo titulu  i prognao  ga iz zemlje,  te  se konačno  gasi institucija guvernadura   (1830).  Tada  je izabran  za mitropolita Petar  II  Petrović  Niegoš  (1830-51), koji  je posljednji mitropolit gospodar.  Hirotonisan je u  Rusiji,  u  Spaso­ preobraženskom   saboru,   uz  prisustvo   ruskog  cara,  što je podiglo ugled CPC.  Ustanovio je Senat  i druge  institucije  koje  su  ojačale  centralnu vlast  i omogućile  prijelaz na  svjetovni  oblik  vladavine.  Zbog  promjene   jurisdikciie  CPC,  Njegoš  uz svoju titulu  vladika »crnogorski unosi  i odrednicu »brdski«. 
Knjaz  Danilo  odvojio  je crkvu  od države  (1851), čime počinje  novi  zivot  CPC.   Zakonom  kneza  Danila  (1855), cl. 66-68   te 81 i 86, Pravoslavna  crkva se tretira  kao državna  religija;  određene   su  nadležnosti  crkve  i obaveze svještenstva.  Za  mitropolita   je postavljen  Nikanor   Ivanović  (1851-60),  iguman  Cetinjskog  manastira,   koji je uz  političke   komplikacije   hirotonisan   u   Rusiji   1858. Njegova   uloga   u   tadašnjim   dramatičnim    događajima nije rasvijetljena.  Uveo je u cetinjskoj osnovnoj školi proslavljanje  kulta  Save Nemanjića  (1856). Pošto je protjeran  iz Crne  Gore  nakon  pogibije  kneza Danila,  za mitropolita   je  izabran   Ilarion  Roganović  (1860-82),   koji je osnovao Zahumsko-rašku  episkopiju,  sa sjedištem u Ostrogu  (1878).  Izdao  je naredbu   da svještenici  moraju nositi  brade  i uveo vodenje  parohijskih  knjiga, Za njegovo vrijeme formirana je Bogoslovija na Cetinju, u kojoj su se školovali svještenici  i učitelji.  Mitropolit   Mitrofan   Ban  (1884--1920), poznat i  kao  crkveni   pisac, ustrojio  je organizaciju  CPC. 
Djelatnost   CPC   regulisana   je,  do  kraja  XIX v.,  na osnovu  opštih   pravoslavnih   kanona  i  običajnog   prava. Donošenjem  Ustava  Svetog  Sinoda  u Knjaževini Crnoj Gori  (1903),  Ustava  pravoslavnih  konzistorija  u  Knjaževini  Crnoj  Gori  (1904)  i Zakona  o parohijskom   svještenstvu  (1908) regulisano  je ustrojstvo   autokefalne  Crnogorske  pravoslavne  crkve.  Ustavom  Knjaževine  Crne Gore,  cl. 40, utvrđuje  se da je državna vjera istočnopravoslavna  i da je CPC  autokefalna.   Međukonfesijska   tolerancija  na crnogorskom   tlu  ispoljavala  se u određenim istorijskim  fazama,  te u nekim  crkvama  postoje  oltari  za obje  konfesije.   Konkordat    izmedu   Crne   Gore  i  Svete stolice  zaključen  je  1886. Poslije  balkanskog  rata  CPC osnovala  je, od oslobođenih  istočnih  krajeva,  Pećku episkopiju  (1913). 
Crkveni  istoričar  E. Smirnov  konstatovao  je da je Pravoslavna  crkva  u  Crnoj  Gori  postigla  autokefalni  položaj zbog stalne borbe  crnogorskog  naroda  za "vjeru i narodnost".   Proces  osamostaljivanja    datira    od   početka XVII  v.,  kada  su  crnogorski   mitropoliti   bili  prinuđeni da se uključe u borbu  koju je vodio crnogorski narod predvođen glavarskim slojem. Crnogorski  mitropoliti uskladili  su svoje djelovanje  s borbom  za slobodu  svojih vjernika  te  su "postigli  potpuno   nezavisan  polozaj" od Pećke i Carigradske  patrijaršije (E. Smirnov).  Političke veze s Rusijom  (od  1711) omogućile  su da CPC  realizira autokefalni  status.  Zbog toga se na njen samostalni  zivot nije  odrazilo  ukidanje Pećke  patrijaršije.   Mitropolit Sava nije prihvatio sultanov  berat  kojim  mu  je potvrden mitropolitski čin jer se ponašao  kao poglavar samostalne crkve.  U  Sintagmi,  tom  V, čije je publikovanje odobrila Carigradska  patrijaršija    (1855),  navedena   je,  pod  brojem 9, »Autokefalna Mitropolija  crnogorska«. 
U  crnogorskim  manastirima  radilo   je  više  skriptorijuma;  u  nekim  su  djelovale  škole;  njegovana   je crkvena  umjetnost:   radili  su  ikonopisci   i fresko-slikari; formirana je crkvena  arhitektura  koja ima specifične  elemente. Za  pripadnike   pravoslavne  konfesije  u  starijoj  literaturi  javlja se termin  »hristijani«, a za pravoslavlje »grčko­-slavenska vjera«.  U  periodu   aktivnog   djelovanja   CPC (od početka  XVIIv.  do  1851) mitropoliti  su imali  ulogu vojnih  starješina,   obavljali  su funkciju  vrhovnog   sudije, bili  su diplomate.   Njihova   državnička uloga  bila  je odlučujuća   u  istorijskim   procesima.  Povezanost  s  narod­nim životom  dovela  je do laiciziranja njene  strukture. 
Poslije  odvajanja   CPC  od  države,   njenoga  institucionaliziranja, te osnivanja  Bogoslovije, u kojoj su radili  izvanjci,  u štampi  i školama  javlja se sintagma  »srpska vjera:  kao  zamjena  za pravoslavlje. U  to  vrijeme   Srbija  se oslobađa,  ekonomski brže jača i vrši pijemontski pritisak preko  Crnogorske   mitropolije   i   Bokokotorsko-dubrovačke  eparhije.   CPC  imala  je  snažan  uticaj  u  crnogorskim školama. 
Ukidanje   autokefalne  CPC  pripremljeno  je  pošto   je Crna  Gora prestala  da postoji  kao državni  subjekt  (1918). Prvi  korak  ka ukidanju   bilo  je donošenje  Uredbe   o  privremenom    ustrojstvu     ministarstva   vjera   (31. I 1919).  Obrazovan je Središnji  arhijerejski sabor  koji je imao zadatak  da  pripremi   »ujedinjenje« »srpskih« crkava  (26. V  1919). Njegovu  nekanonsku odluku  o »ujedinjenju« CPC i drugih  pravoslavnih crkava  u Jugoslaviji  u Srpsku  pravoslavnu  crkvu  potvrdio   je svojim  Ukazom  regent  Aleksandar,  iako ie legitimitet  crnogorske države  postojao  do Vidovdanskog ustava  (1921).  Najzad, Uredbom o centralizaciji  upravne   i sudske vlasti  u  Srpskoj   patrijaršiji  prenijet  je »krug rada«  crnogorskih  mitropolita,  »izložen u Ustavu  Sv. Sinoda  od god.  1903«, na  srpskog  patrijarha Pravoslavne crkve  Kraljevine   SHS. 
Od  1921. nalazi  se u posjedu   Srpske  pravoslavne crkve  veliki  broj  kulturno-istorijskih   spomenika  (oko  650 crkava  i manastira), koji predstavljaju značajan dio crnogorskog  kulturnog  nasljeđa. 
Prilikom   arondacije   pravoslavnih  eparhija   u  Kraljevini  Jugoslaviji  1931,  Crnogorsko-primorskoj   mitropoliji pripale su  i bivše episkopije Bokokotorska, Zahumsko-raška  i dio Pećke episkopije. 